AlexejDobrolubov/national_council_slovak_2010 huggingface dataset:
35. schôdza NR SR - 14.deň - A. dopoludnia
Dátum: 2025-06-17
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ďakujem pekne za tie čísla, ktoré tu padli. Ani som ich nestihol všetky sledovať, ale určite jedno číslo tam nebolo a to je Štatistický úrad na Slovensku prvýkrát po dlhých rokoch zverejnil údaje za prvý štvrťrok tohto roka a zamestnanosť, zamestnanosť klesla asi 17 tisíc ľudí. Keď sa to potvrdí aj druhý štvrťrok, znamená že máme obrovský problém, bo nielen ekonomika nám nerastie, ale ľudia strácajú prácu a to aj napriek tomu, že táto vláda rozdeľuje tisíce víz pre Uzbekov, Filipíncov, Indov a podobne. Napriek tomu vyzerá, že naozaj tá ekonomika, ekonomika sa nám nevyvíja dobre a keď sa to potvrdí v druhom štvrťroku, že počet zamestnancov nám v hospodárstve klesá, tak ja si myslím, že toto je najväčší výkričník, lebo vlastne čím máme viacej zamestnancov, tým máme viac zdrojov na dôchodky, na sociálne, zdravotné zabezpečenie a tak ďalej. A keď toto nedokážeme udržať minimálne na takej úrovni, ale keď nám to začne klesať, tak menej zdrojov, menej rozdávania a naozaj hrozí tu nielen ekonomický, ale aj sociálny kolaps. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Ledecký, Vladimír (SaS)
Druh vystúpenia: Vystúpenie v rozprave

... vyhodili. Pán Martinčin v tom svojom, v tom svojom prieskume sa pýtal aktérov v tých najmenej rozvinutých okresoch tých prijímateľoch, ktorí dostali tie peniaze, aj tých, ktorí nedostali, okresných prednostov a všetkých, ktorí nejakým spôsobom do tohto boli zapojení, že kde je problém alebo s akými problémami sa stretávali, tak hovorili, že mal by sa znížiť rezortizmus. To je jasný problém Slovenska a myslím si, že to je, pri každej príležitosti by sme mali o tom rozprávať. Mal by sa znížiť počet okresov NRO a narásť finančná podpora, robíme presný opak, a mali by sa kombinovať národní experti s lokálnymi expertmi, lebo keď aj v tom regióne niečo chcú, nie vždy vedia, ako to napísať, ako to pripraviť, čo všetko im k tomu treba, aby boli úspešní. A dovolím si povedať na koniec takú moju štatistiku, ktorú si pravidelne robím, teraz je na to ideálny priestor vám to prečítať, výjazdové zasadnutia vlády, ako peniaze rozdelili. Takže Pečovská Nová Ves, to bolo naposledy, hej, koaliční poslanci dostali 24-tisíc, budem to zaokrúhľovať na tisíce, opoziční 17-tisíc, nezávislí 17-tisíc. Úplná náhoda. Malá Lehota, koaliční 43-tisíc, nezávislí 39-tisíc, opoziční 20-tisíc. Zase opoziční najmenej. Vysoká nad Kysucou, koaliční 58-tisíc, nezávislí 24-tisíc, opoziční tam asi nie sú. Červený Kláštor, koaliční 26-tisíc, nezávislí 17-tisíc, opoziční 12-tisíc. Topoľčianky, koaliční 24-tisíc, nezávislí 11-tisíc, opoziční 5-tisíc. Zákamenné, koaliční 70-tisíc, nezávislí 26-tisíc, opoziční 6-tisíc. Galanta, koaliční 56-tisíc, nezávislí 14-tisíc, opoziční 11-tisíc. Ako som spomínal, moja otázka je, ako prebieha (potlesk) výber tých projektov. A na záver už len taká malá bodka, na výbore pán Jozef Cech predložil pozmeňovací návrh, ale potom mu niekto dohovoril, tak ho stiahol, čo ma ten pozmeňujúci návrh veľmi prekvapil, lebo v tom pozmeňujúcom návrhu išlo o to, že odvolať ľudí z okresných úradov, ktorí sú na tých najmenej rozvinutých okresoch, a tuto prácu presunúť aj, samozrejme, aj s personálom na ministerstvo. Takže to je totálne nepochopenie regionálneho rozvoja, lebo my keď chceme, aby tie regióny fungovali, tie vysaté regióny od tých najschopnejších ľudí, tie vysaté regióny od zdrojov, lebo problém je, že tam tie pracovné miesta nie sú, lebo nefunguje tam výroba, tak naopak musíme sa snažiť čo najviac ľudských zdrojov a čo najviac finančných kapacít, aby sa to nejakým spôsobom rozbehlo, nie naopak. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Vážený pán predsedajúci, vážené kolegyne, kolegovia na začiatok by som chcel uviesť jednu podstatnú vec, že tento zákon pre regionálny rozvoj je nie veľmi podstatný. Lebo objem financií, ktorý tam ide a z roka na rok sa znižuje, počet okresov sa zvyšuje. To znamená, že bude mať čoraz menší efekt, a boli roky, myslím, že rok 2020 kde bolo 50 mil. rozpočet pre najmenej rozvinuté okresy a v roku 27 sa plánuje niečo cez 6 mil. Takže aj to hovorí o tom, akú dôležitosť prikladáme najmenej rozvinutým okresom v našom štáte. A na začiatok ešte ďalšiu dôležitú vec by som chcel uviesť a to je, že my schvaľujeme zákon o najmenej rozvinutých okresoch, ktoré sa budú volať po novom prioritné okresy, schvaľujeme parametre a nikto z nás nevie ktorých okresoch sa to bude týkať. Nikto z nás nevie. Akože tie parametre mali byť nadefinované nie v takej nejakej širokej miere, že asi ako, ale mali byť nadefinované presne. Neviem, či si pamätáte, keď sa tu jednalo o súdnu mapu a pani Kolíková presne definovala, ktoré okresy, ako sa zmenia počty zamestnancov aká technika. Všetko tam bolo nadefinované. Tak si predstavujem, že kompetentne môžeme veci nejako meniť a posúvať dopredu. Ďalšiu vec, na ktorú chcem upozorniť na začiatku, že keď prišla myšlienka z najmenej rozvinutých okresov v roku 2015, tak som bol súčasťou expertného tímu a my sme vycestovali do jednotlivých okresov. Navštívili každý jeden okres niekoľko krát a musím vám povedať, že ono to nebolo tak, že sme prišli a na nás čakali a tí lídri sa tam hlásili kto skôr sa do tohto projektu zapojí, opak bol pravdou. Hľadali sme lídrov, ktorí v daných okresoch neboli, vysvetľovali im, dávali im ponuky a keď to nepomáhalo tak sme ich aj školili o tom, aké projekty by to mali asi byť a dávali sme im vzorové projekty. Hovorím to preto, lebo nie vždy sa stotožňujem práve s kolegami z PS na tom ako pozerajú na najmenej rozvinuté okresy kvôli tomu, lebo my máme také dve Slovenská. Jedno Slovensko je východ a juh, kde naozaj každá jedna aktivita, každá jedna koruna sa obracia a prináša nejaký efekt, a nie sú tam ľudia, ktorí by robili ten rozvoj, naozaj tých ľudí treba hľadať, lebo odišli do Bratislavy. =====
35. schôdza NR SR - 9.deň - B. popoludní
Dátum: 2025-06-10
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

116. Pani poslankyňa, mňa najviac zaujala tá posledná veta, ktorú ste povedali vo svojej rozprave, že zväčša tí jednorodičia si za to nemôžu a ja si myslím, že vôbec nie je podstatné, že či si za to môžu, alebo nemôžu. Proste dostali sa do zložitej životnej situácie a štát je tu na to, žeby ľuďom, ktorí sú v zložitých životných situáciách pomáhal. A o to je pre štát jednoduchšie, že dá sa pomôcť len finančnými zdrojmi. Jedna vec. Ďalšia vec je, že my už tu dávno cez rôzne inštitúcie, rôzne analýzy, ktoré, samozrejme, sú relevantné, vieme, že chudobou sú najviac ohrozené jednorodičovské domácnosti, mnohopočetné rodiny a rodiny, ktoré žijú v generačnej chudobe. Pre tú generačnú chudobu máme vyčlenené aj nejaké eurofondy, nejaké akčné plány, aj keď sú, aké sú, predsa nejakým spôsobom sa hľadá riešenie pre mnohopočetné rodiny, takisto je to jasne definované, keď chceme, tak vieme pomôcť. Kdežto pre tie jednorodičovské domácnosti je ten problém, že nemáme to správne zadefinované, a to znamená, nevieme cieliť tú pomoc. Preto už, preboha, konajme, naozaj definujme to a doručme tú pomoc tým ľuďom, ktorí vychovávajú naše budúce generácie, sú na to sami a naozaj tú pomoc potrebujú.
35. schôdza NR SR - 9.deň - B. popoludní
Dátum: 2025-06-10
Poslanec: Ledecký, Vladimír (SaS)
Druh vystúpenia: Vystúpenie v rozprave

100. Vážený pán predseda, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona s uvedením pod tlačou 666. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. V zmysle oprávnení, ktoré nám, ako spravodajcovi vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 684 zo 16. januára 2025 a znení rozhodnutia predsedu Národnej rady č. 848 z 9. mája 2025 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 5. septembra 2025 a v gestorskom výbore do 8. septembra 2025. Prosím, pán predseda, otvorte všeobecnú rozpravu.
35. schôdza NR SR - 9.deň - B. popoludní
Dátum: 2025-06-10
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

94. Ďakujem pekne. Ja pani poslankyni ďakujem, že vytiahla túto tému. Podľa mňa je veľmi dôležitá téma, lebo naozaj, kto sa len bližšie zoznámi, ako žijú chudobní ľudia na Slovensku, tak pochopia, aká je to dôležitá téma a naozaj keď nie sú peniaze na základné potraviny a na teplo v dome, tak táto oblasť sa rieši alebo sa nerieši vôbec. A ja si pamätám, že ako deti pred podporou počas hodiny šesť-, sedemkrát sa išli napiť vody, lebo proste nejako ten žalúdok museli naplniť a nič iné okrem čistej vody tam nebolo a je to pravidlom aj doteraz. Tak naozaj sú medzi nami chudobní ľudia, ktorí majú, žijú v generačnej chudobe, kde generácie sú v chudobe, nejakým spôsobom zásadne to nemeníme alebo meníme to veľmi pomaly, a preto treba sa naozaj na to pozrieť tak, že tým ľuďom treba pomôcť a nie naopak, ako to robil, urobil minister na poslednej schôdzi svojím zákonom, že zobral im aj tú minimálnu dávku, aj tú minimálnu dávku, tých 80 %, čo ostalo na jedného človeka. A potom presne o týchto veciach, o základných hygienických potrebách, o jedle, o tom budú trpieť, budú trpieť deti týchto rodičov, ktorí žijú v tej generačnej chudobe, lebo kto nenavštívil v živote rómsku osadu napríklad vylúčených Rómov, kto, kto nežil alebo neprežíval ich životné problémy, tak nevie si to ani predstaviť. A smutné je, že to urobí človek, ktorý keď nastúpi do funkcie, si navýši o niekoľko tisíc plat a potom tým najchudobnejším, tým ľuďom, čo naozaj žijú v biede, zoberie aj to posledné, na ktoré mali nárok.
35. schôdza NR SR - 6.deň - B. popoludní
Dátum: 2025-06-04
Poslanec: Lackovič, Marek (PS)
Druh vystúpenia: Vystúpenie v rozprave

Vážený pán predsedajúci, vážené panie poslankyne, vážení páni poslanci, dovoľte mi predložiť informáciu o výsledku prerokovania návrhu poslancov Národnej rady Slovenskej republiky any Hanuliakovej, Dariny Luščíkovej a Mareka Lackoviča na prijatie uznesenia Národnej rady k vykonaniu kontroly Najvyšším kontrolným úradom Slovenskej republiky, tlač 786, vo výbore. Predseda Národnej rady Slovenskej republiky rozhodnutím č. 819 z 1. apríla 2025 pridelil predmetný návrh, tlač 786, na prerokovanie Výboru Národnej rady Slovenskej republiky pre verejnú správu a regionálny rozvoj a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre verejnú správu a regionálny rozvoj... ===== ...Slovenskej republiky pre verejnú správu a regionálny rozvoj a súčasne ho určil ako gestorský výbor s tým, že podať Národnej rade Slovenskej republiky informáciu o výsledku prerokovania predloženého materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre verejnú správu a regionálny rozvoj prerokoval návrh na prijatie uznesenia, tlač 786 na svojej 33. schôdzi dňa 27. mája 2025. Výbor k predloženému návrhu neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor ma určil za spravodajcu s tým, aby som podal informáciu o výsledku prerokovania uvedeného materiálu vo výbore. Zároveň určil náhradníkov spravodajcu. Pán predsedajúci, otvorte, prosím, rozpravu.
35. schôdza NR SR - 6.deň - B. popoludní
Dátum: 2025-06-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Mňa mrzí, že táto vláda sa vybrala skôr opačným smerom a tie posledné kroky, ktoré vidíme v kontexte tejto témy je, že chcú skôr rozdeliť tie komunálne voľby do miestnej samosprávy a krajské voľby na županov a poslancov krajských, VÚC zastupiteľstiev. Argumentujú tým, že toto vraj teda nejako pomôže opäť zvýšiť účasť na týchto voľbách a podobne. No však ale ukazuje sa, skúsenosť práve ukazuje opak, že práve spojenie týchto volieb prinieslo jednak vyššiu volebnú účasť, dokonca aj úspory na úrovni jedného milióna eur, minimálne. Naposledy v roku 2022. Takže oni idú skôr opačným smerom, nie tým, aby sa účasť na týchto voľbách zvyšovala, aby sa zvyšovala tá občianska participácia, aby sme viac ťahali do týchto volieb aj participáciu mladých, aby sme celkovo urobili z tých volieb taký naozaj veľký ===== .. naposledy v roku 2022. Takže ony idú skôr opačným smerom. Nie tým, aby sa účasť na týchto voľbách zvyšovala, aby sa zvyšovala tá občianska participácia, aby sme viac ťahali do týchto volieb aj participáciu mladých, aby sme celkovo urobili z tých volieb taký naozaj veľký sviatok demokracie aj na tej komunálnej miestnej úrovni. Vyberajú sa skôr opačným smerom. Takže pre mňa nepochopiteľné ale ak by sa niekto snažil, aby tá účasť bola stále menšia a menšia tak by to nerobil inak. Ďakujem pekne.
35. schôdza NR SR - 6.deň - B. popoludní
Dátum: 2025-06-04
Poslanec: Lackovič, Marek (PS)
Druh vystúpenia: Vystúpenie v rozprave

Vážený pán predsedajúci, vážené pani poslankyne, vážení páni poslanci. V súlade s § 73 zákona o rokovacom poriadku som bol výborom určený za spravodajcu návrhu zákona, ktorý je uvedený pod číslom 839. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady číslo 882 z 12.5.2025 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 5. septembra 2025 a v gestorskom výbore do 8. septembra 2025. Prosím, pán predsedajúci, otvorte všeobecnú rozpravu.
35. schôdza NR SR - 2.deň - B. popoludní
Dátum: 2025-05-28
Poslanec: Lackovič, Marek (PS)
Druh vystúpenia: Vystúpenie s faktickou poznámkou

57. Ďakujem, ďakujem veľmi pekne. Richard, keby som tam ešte stál na tvojom mieste, tak by som sa bol býval spýtal pána poslanca Šimka, že o akých zľavách na domy a byty to hovoril, lebo predsa tieto zľavy sú len v priemyselných parkoch. Čiže neviem, či nám HLAS teraz chce povedať, že ide masívne stavať nájomné bývanie v priemyselných parkoch. Lebo inak si to vysvetliť neviem, pretože nikde inde tá 75-percentná zľava poskytnutá byť nemôže, len v priemyselnom parku. Veď si pozrite váš článok 1, doterajší bod 3, pozrite si § 7, ktorý dopĺňate odsekom 6. Jasne sa tam hovorí iba o priemyselných parkoch a stavbách, ktoré podľa ods. 2 písm. c sú v takýchto priemyselných parkoch umiestnené. Tam sa nepíše a nehovorí nič o domoch či bytoch. Iba, ešte raz zopakujem, že by HLAS chcel týmto povedať, že ide masívne stavať bývanie v priemyselných parkoch, čo asi dúfam, že nie, ďakujem. vymazať
35. schôdza NR SR - 2.deň - B. popoludní
Dátum: 2025-05-28
Poslanec: Lackovič, Marek (PS)
Druh vystúpenia: Vystúpenie s faktickou poznámkou

49. Ešte využijem túto chvíľočku dvojminútovú na to, že ešte jedna veľmi vážna vec je tam, nad ktorou sa, prosím, zamyslite. Stiahnime to a prepracujme to. Lebo vy ste tam dali, aby bol doklad o zaplatení poplatku za rozvoj ako príloha ku kolaudácii. To znamená, že do Stavebného zákona sa navrhuje, alebo navrhujete doplnenie zoznamu príloh ku kolaudácii o potvrdenie o uhradení miestneho poplatku za rozvoj, ak daný poplatok obec v mieste stavby vyberá, čiže v praxi nikto neskolauduje ten dom bez zaplateného poplatku za rozvoj. Lenže čo v prípade, keď developeri predávajú neskolaudované holodomy? Budú predávať neskolaudované holodomy alebo domy už možno aj so štandardom, ten dotyčný človek, bežný naozaj občan má iné starosti, ako kontrolovať to, že či bol na obecnom úrade zaplatený, alebo nezaplatený poplatok za rozvoj tou nejakou dotyčnou právnickou osobou, nejakým developerom, stavebníkom. Môže byť proste a bude sa to bezpochyby vyskytovať, že títo občania potom búchajú a každý starosta mi toto potvrdí, búchajú na dvere starostov, primátorov, že prečo ja teraz mám platiť dve-, tri-, štyritisíc euro za dom. To nezaplatil ten developer, od ktorého som ja kúpil ten dom? Toto sa bude diať. Čiže rozumnejšie to urobiť, tak ako sme navrhovali my, že neprevedie tento dom na iného človeka, na iného vlastníka, kým ten poplatok zaplatený nemá, pretože takto to bude môcť robiť veselo, akurát že ten dom nebude skolaudovaný. Podľa mňa ďaleko horšie riešenie. A teraz bez ohľadu na nejakú politiku, radím vám, alebo bavíme sa tu, verím, ako kolegovia, ktorí chcú presadiť dobú vec pre samosprávy. Tá vaša ňou, žiaľ, nie je.
39. schôdza NR SR - 14.deň - B. popoludní
Dátum: 2025-09-30
Poslanec: Lučanský, Adam (SNS)
Druh vystúpenia: Vystúpenie s faktickou poznámkou

Ďakujem za slovo. Tak v prvom rade sa chcem spýtať pána Dostála, že nech mi povie krajinu Európskej únie, kde sa vie cudzinec stať príslušníkom polície, mať právomoci, ako aj dostane zbrojný preukaz, dostane služobnú zbraň a má právomoci ... (Prerušenie vystúpenia predsedajúcim.) Žiga, Peter, podpredseda NR SR Kolegovia, navrhujem, aby ste si išli vydiskutovať tieto veci niekde mimo, tu sa nediskutuje. Vy reagujte na pána dostála, ktorý vystúpil v rozprave. Pán Lučanský, nech sa páči. Lučanský, Adam, poslanec NR SR Tak je to hlavne na to, že, že sa zvyšujú právomoci obecnej polície s tým, že pravdepodobne sa budú ešte navyšovať v súvislosti aj s novelou ohľadom meraní, meraní rýchlostí a práce v podstate suplovania aj na, na ceste a v tejto súvislosti teda mne nepríde v poriadku, aby, aby cudzinec mal, cudzinec, ktorý nie je, nie je občan Slovenskej republiky, aby mal právomoci policajta, ak niekto chce teda byť policajt na území Slovenskej republiky, tak nech sa stane občanom. To mu, to mu v rámci práva EÚ nič nezakazuje a nemyslím si, že by to, že je to, že to v poriadku, že vás zastaví cudzinec ako policajt a nestotožňujem sa, pán Dostál, s vašim názorom.
39. schôdza NR SR - 14.deň - B. popoludní
Dátum: 2025-09-30
Poslanec: Lučanský, Adam (SNS)
Druh vystúpenia: Vystúpenie v rozprave

Ďakujem za slovo. Vážený pán predsedajúci, vážené poslankyne, vážení poslanci. Predkladáme návrh zákona do prvého čítania, zákona č. 564/1991 Zb. o obecnej polícii. Je to vcelku jednoduchý, jednoduchý návrh zákona, ktorým sa má zaviesť podmienka štátneho občianstva Slovenskej republiky ako jednej z kvalifikačných požiadaviek príslušníka obecnej polície. Je prekvapivé, že táto podmienka doteraz nebola ustanovená. Prakticky sa jedná o to, aby sa v zákone zakotvila táto podmienka, aby reagovala na potrebu posilniť personálnu integritu a hodnotové väzby príslušníkov obecnej polície voči Slovenskej republike. Umožňuje zabezpečiť, že výkon právomoci obecnej polície bude zverený výlučne osobám, ktoré majú trvalý ústavný a právny vzťah k štátu vrátane záväzku lojality a rešpektovania základných princípov právneho poriadku. Ďakujem, pán predsedajúci, prosím, otvorte rozpravu.
39. schôdza NR SR - 14.deň - B. popoludní
Dátum: 2025-09-30
Poslanec: Lučanský, Adam (SNS)
Druh vystúpenia: Vystúpenie v rozprave

Ďakujem za slovo. Ja prednesiem v tejto rozprave pozmeňujúci návrh, ktorého je odôvodnenie, že podľa doterajšej úpravy môže rada rozhodnúť a poskytnúť i finančných prostriedkoch na podporu audiovizuálnej kultúry po oboznámení sa s návrhom riaditeľa a na základe hodnotenia odborných komisií. Ale iba v prípade ak poskytnutie finančných prostriedkov na konkrétnu žiadosť o podporu audiovizuálnej kultúry, audiovizuálnej kultúry odbornej komisie odporúča. Cenu navrhuje a vyráta ako najvyšší orgán fondu mohla posúdiť všetky žiadosti o podporu audiovizuálnej kultúry a následne nezávisle rozhodnúť o poskytnutie alebo neposkytnutie finančných prostriedkov. Teraz prečítam pozmeňujúci návrh. Pozmeňujúci a doplňujúci návrh Adama Lučanského k návrhu poslancov Národnej rady Slovenskej republiky Romana Michalka, Andreja Danka, Adama Lučanského na vydanie zákona, ktorým sa mení a dopĺňa zákon č. 196/2023 Z. z. o európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov tlač 451. Po prvé v čl. 1 bod 5 znie: 5 za § 7 sa vkladá § 8, ktorý vrátane nadpisu znie: § 8 prechodné ustanovenie k úpravám účinným dňom vyhlásenia. Za prvé, na právne vzťahy vzniknuté pred dňom účinnosti tohto zákona sa vzťahujú ustanovenia zákona v znení účinnom do dňa účinnosti tohto zákona ak odsek 2 neustanovuje inak. 2. Na realizáciu projektu európskeho hlavného mesta kultúry odo dňa nadobudnutia účinnosti tohto zákona, ktorého na ktoré bol poskytnutý príspevok zmluvou podľa § 5 ods. 6 uzavretou do dňa účinnosti tohto zákona sa vzťahujú ustanovenia § 3 ods. 2 a § 7 ods. 1 v znení účinnom odo dňa nadobudnutia účinnosti tohto zákona. Bod 2. Za článok 1 sa vkladá nový čl. 2, ktorý znie: čl. 2. Zákon č. 516/2008 Z. z. o audiovizuálnom fonde a o zmene a doplnení niektorých zákonov v znení zákona č. 532/2010 Z. z., zákona č. 547/2011 Z. z., zákona č. 340/2012 Z. z., zákona č. 352/2013 Z. z., zákona č. 374/2013 Z. z., zákona č. 40/2015 Z. z., zákona č. 138/2017 Z. z., zákona č. 177/2018 Z. z., zákona č. 211/2018 Z. z., zákona č. 221/2019 Z. z., zákona č. 304/2019 Z. z., zákona č. 129/2020 Z. z., zákona č. 300/2020 Z. z., zákona č. 310/2021 Z. z., zákona č. 92/2022 Z. z., zákona č. 264/2022 Z. z. a zákona č. 207/2024 Z. z. sa mení a dopĺňa takto. V § 18 ods. 10 sa vypúšťajú slová iba ak poskytnutie finančných prostriedkov na konkrétnu žiadosť o podporu audiovizuálnej kultúry, odbornej komisie odporučia a na konci sa pripájajú tieto slová a hodnotení odbornej, odborných komisií. Nasledujúci článok sa primerane prečísluje. V nadväznosti na vloženie nového článku sa primerane upraví názov zákona. Bod 3. v čl. 2 sa slová 1. januára 2025 nahrádzajú slovami dňom vyhlásenia. A zároveň žiadam, aby sa o každom bode hlasovalo samostatne. Ďakujem. Skončil som.
39. schôdza NR SR - 13.deň - A. dopoludnia
Dátum: 2025-09-29
Poslanec: Lučanský, Adam (SNS)
Druh vystúpenia: Vystúpenie

Ďakujem za slovo, vážení pán predsedajúci, vážené kolegyne, kolegovia. Predkladáme do 2. čítania návrh zákona o dani z finančných transakcii, tlač 802, ktorým vlastne sa mení fungovanie tejto dane tak, s tým, že bolo dohodnuté od 1.čítania úprava pôsobnosti zákona, že sa vypúšťa pre fyzické osoby podnikateľov a s tým, že vlastne pre eseročky ostáva to len tak, ako je. Bol podaný pozmeňujúci návrh, ktorý bol práve zverejnený a následne ho v rozprave prečítam.
35. schôdza NR SR - 4.deň - A. dopoludnia
Dátum: 2025-05-30
Poslanec: Lučanský, Adam (SNS)
Druh vystúpenia: Vystúpenie s faktickou poznámkou

73. Ďakujem za slovo. Ja chcem iba faktickú poznámku k pánovi Jakabovi, že nie je to prvýkrát, čo opozi... čo sa... čo sa vymenil opozičný – koaličný spravodajca. Ja som takto spravodajcoval aj pani Cigánikovej zákon vzhľadom na to, že spravodajca musel zo zdravotných dôvodov opustiť parlament. Ďakujem.